IZVRŠNI ODBOR DBG

Gregorčičeva ulica 1

4000 KRANJ

**ZAPISNIK 1. seje IO DBG**

v mandatnem obdobju 2022–2026, ki je bila v sredo, **25. maja 2022**, s pričetkom ob 19.30 preko aplikacije zoom.

**Prisotni**: Anka Polajnar, Danijela Dolinar, Helena Krampl Nikač, Maja Lesar, Martin Primc, Nataša Kokošinek, Silva Kos, Tadeja Česen Šink, Vesna Rogl, Sabina Šolar (članica Častnega razsodišča), Vesna Perko (članica Nadzornega odbora)

**Dnevni red:**

1. Pozdrav in predstavitev
2. Ugotavljanje sklepčnosti seje
3. Pregled zapisnika OZ DBG za l. 2021
4. Pregled zapisnika OZ ZBDS za l. 2021
5. Novosti v ZBDS-ju
6. Program dela
7. Razno

**Ad1) Pozdrav in predstavitev**

Nova predsednica Maja Lesar nas je v uvodu pozdravila in predlagala, da se najprej predstavimo, saj je v organih DBG kar nekaj novih članov.

**Ad2) Ugotavljanje sklepčnosti seje**

Izvršni odbor DBG je bil sklepčen, saj je bila 100% prisotnost .

**Ad3) Pregled zapisnika OZ DBG za l. 2021**

Z vabilom smo prejeli zapisnik OZ DBG za leto 2021. Maja je posebej izpostavila, da je letos v društvo včlanjenih 96 članov. Kljub manjši aktivnosti (zaradi epidemije) število ostaja enako kot v predhodnih letih. Izvoljen je bil nov Izvršni odbor, v katerem je več kot 50 % novih članov. Delegatki za OZ ZBDS sta Anka Polajnar in Silva Kos.

**Ad4) Pregled zapisnika OZ ZBDS za l. 2021**

Lansko leto je ZBDS dobilo novo vodstvo. Predsednico Sabino Fras Popovič je zamenjala Damjana Vovk. 1. seja Občnega zbora ZBDS v mandatnem obdobju 2021–2025 je bila 19. maja. Iz našega društva smo bile prisotne Maja Lesar, Anka Polajnar in Silva Kos. Med drugim je bilo predstavljeno Poročilo o delo za leto 2021 in Načrt za leto 2022. Zapisnika Občnega zbora še nismo prejeli.

**Ad5) Novosti v ZBDS-ju**

Nov IO ZBDS poudarja večje sodelovanje. To naj bi se odražalo na relaciji društev in sekcij. Nastal naj bi portal, kjer bi bile objavljene teme izobraževanj, da se le-te ne bi ponavljale.

Delno se je spremenila spletna stran ZBDS. Območnim društvom so ponudili, da si ustvarijo spletno stran preko njihove domene, saj jo imajo nekatere v okviru območnih knjižnic. Našo spletno stran ureja Klemen Humerca in je ne bomo spreminjali. Prosili ga bomo le, da ažurira podatke o organih in doda našo skupinsko sliko, ki jo bomo posneli na prvi seji, ki bo v živo. Odločili pa smo se, da spremenimo elektronski naslov iz gmail-a v zbds-zveza.si, da bo razvidno, da je ZBDS naša krovna organizacija.

Revija Knjižnica bo po novem izhajala v elektronski obliki, tiskana verzija bo namenjena pravnim osebam. Razlog je finančne narave. Helena nas je opozorila, da zaradi tega ne bo nižji delež, ki ga moramo od članarin odvajati zvezi.

**Sklep 1: DBG spremeni elektronski naslov.**

**Ad6) Program dela**

Bivša predsednica Maja Vunšek je delovanje DBG razdelila na štiri področja (poslovanje, promocija, izobraževanje in družabno-strokovne aktivnosti). V okviru tega se oblikuje načrt delovanja. Na Občnem zboru za leto 2021 smo ga že sprejeli za letošnje leto in je bil poslan na Ministrstvo za kulturo. Zato mu bomo sledili, za naprej pa mogoče razmislimo o spremembah.

**Ad7) Razno**

***Od fiskulture do kulture*.** V nedeljo, 29. maja, naj bi odšli na Jesenice in na Planino pod Golico. Nataša nam je povedala, da je prejela le dve prijavi. Razlog je v množici pomladnih prireditev. Ker je program odličen, smo se odločili, da ga prestavimo na 11. september. Pravočasno moramo začeti s promocijo.

***Ekskurzija in izobraževalni dan***. Strokovno ekskurzijo navadno organiziramo oktobra. Zadnja načrtovana destinacija je bila Dunaj, vendar se bomo na naslednji seji odločili, ali jo rekonstruiramo. Do takrat prav tako premislimo o temi jesenskega izobraževalnega dne.

***Naslednja seja***. 2. seja bo konec maja (od 27. 5. do 1. 6.). Torek ni primeren.

Sestanek smo zaključili ob 20.50.

Radovljica, 25. 5. 2022

Zapisala Predsednica

Silva Kos Maja Lesar

